Danmarks håndboldlandshold (herrer)

Danmarks håndboldlandshold for herrer er Danmarks Håndboldlandshold, organiseret under Dansk Håndbold. Holdet har især siden årtusindskiftet været blandt de dominerende i verden med blandt andet to EM-guld, tre VM-guld samt OL-guld og -sølv (2016 og 2021).

Det danske håndboldlandshold fik sin første helt store succes under EM i 2008, da de slog Kroatien med 24-20 i finalen. Indtil da var den største succes i 1967, hvor det vandt en sølvmedalje i VM. Senere lykkedes det Danmark at opnå en tredjeplads ved tre europamesterskaber, 2002, 2004 og 2006.

Danmark vandt bronze ved VM 2007 og EM 2002, 2004 og 2006 og blev senere kronet til europamestre i 2008 efter at have slået  i semifinalen og senere  i finalen (24-20).

Under VM 2011 slog Danmark Spanien i semifinalen med 28-24, men tabte finalen mod Frankrig med 35-37 (efter forlænget spilletid), hvilket gjorde at Danmark vandt sølvmedalje i mesterskabet. Danmark holdt ved de gode resultater under EM 2012 (Serbien), hvor de vandt titlen efter at have slået  i finalen med 21-19. 

Holdet vandt for første gang verdensmesterskabet i herrehåndbold i 2019, på hjemmebane og forsvarede efterfølgende selvsamme titel, to år efter, ved VM 2021 i Egypten samt i 2023 i Sverige, mod Frankrig. Det danske herrelandshold blev herved det første hold, som har vundet 3 verdensmesterskaber i streg.

Historie 
Håndbold er en af de mest populære sportsgrene i Danmark, kun overgået af fodbold og badminton. Ved udgangen af 2003 havde Danmarks håndboldforbund mere end 146.000 aktive og passive medlemmer.

Målt efter antallet af landskampe og scoringer er holdets bedste spiller Lars Christiansen. Han var også med til at vinde EM 2008 og EM 2012.

Tidlig historie 
I de første mange år lå Danmark stabilt blandt verdens 4-5 bedste nationer.

Danmark, spillede deres første internationale landskamp den 20. august 1934. Kampen var en udendørskamp i København hvor Danmark, tabte (5-16) til . Den første indendørskamp var den 8. marts, 1935 hvor Danmark tabte (12-18), til .

Danmark havde stor succes i 1960'erne, hvor de nåede til finalen i VM 1967, men endte med at tabe til . Siden gik det ned ad bakke, men i starten af 1980'erne kom holdet i flere semifinaler, men det blev kun til fjerdepladser.

I 1990'erne stod holdet i skyggen af Danmarks succesrige damelandshold, mest fordi herrerne simpelthen ikke kvalificerede sig til slutrunderne.

Ny æra 
I 2000 fik man Torben Winther som ny landstræner, og det resulterede i, at Danmark i 2002 vandt sin første medalje siden 1967, en EM-bronzemedalje. I 2004 gentog Winther EM-bedriften, men året efter skuffede holdet fælt ved VM og blev nummer 13. Winther blev fyret og erstattet af Ulrik Wilbek, der var vant til ædelmetaller som træner for damelandsholdet i 1990'erne.

Wilbek byggede straks videre på den succesrige stime, og året efter (2006) blev det til endnu en EM-bronzemedalje. I 2007 kom Danmark på hård fight i semifinalen ved VM, men tabte efter to gange forlænget spilletid til Polen. Det lykkedes dog Wilbeks drenge at vinde bronze-medaljen.

VM 2007 
I 2007 deltog Danmark, i VM i Tyskland, hvor de spillede i Gruppe E mod ,  og deres nabo i norden: .
Danmark blev nummer to i deres gruppe efter at have besejret  og . I hovedrunden spillede holdet mod , , ,  og de forsvarende mestre .

På trods af et indledende nederlag mod , avancerede holdet ved at besejre de tre sidste modstandere. I kvartfinalen besejrede det  med en smal margin på, 42-41. I semifinalen tabte Danmark til , med 36-33 og endte i bronzekampen mod  som de vandt med 34-27, og dermed kom på en tredjeplads.

Danmarks stregspiller Michael V. Knudsen var med på All Star-holdet under turneringen.

EM 2008 

Da der året efter skulle være EM i Norge meldte Wilbek fra start ud, at Danmark gik efter guldet, fordi man var træt af at få bronze. Man tabte dog den første kamp mod værtsnationen med 27-26, og for at komme i semifinalen var 5 sejre derfor et krav. Danmark startede fint med sejre over Montenegro og Rusland og kom således videre til mellemrunden. I mellemrunden blev det til storsejre over Kroatien og Polen og også en sejr over Slovenien, så Danmark kom i semifinalen, hvor de regerende verdensmestre Tyskland ventede. Det blev et drama, som Danmark vandt på et straffekastmål af Lars Christiansen 3 sekunder før tid. I finalen ventede Kroatien, der havde besejret de regerende europamestre Frankrig i semifinalen. Efter en dårlig start, hvor Danmark var bagud 4-0, kom holdet dog igen, og til sidst kunne Danmark med en 24-20-sejr indkassere sit første slutrunde-guld.

Europamesterholdet 2008

VM 2011 
I januar-februar måned blev der afholdt VM for herrer håndbold i Sverige. Med 9 vundne kampe kom Danmarks landshold i VM finalen mod Frankrig. Få sekunder inden kampens afslutning scorede Bo Spellerberg og udlignede til 31-31. I overtiden vandt Frankrig dog med 37-35. Danmark endte på en 2.-pladsen og vandt dermed sølv.

EM 2012 
Danmark deltog i EM 2012 som en af favoritterne til at vinde turneringen. Men i den indledende gruppe tabte Danmark både til  og , og det endte med at holdet kom videre til mellemrunden med nul point, eftersom de kun vandt over . Dette betød, at Danmark for at komme i semifinalen skulle vinde alle sine kampe i mellemrunden og samtidig håbe på, at de andre resultater i gruppen flaskede sig til holdets fordel. På mirakuløs vis skete dette, og holdets skæbne lå i hænderne på , som var nødt til at vinde over , for at Danmark kunne blive i turneringen. Efter en hård og tæt kamp mellem disse to nationer vandt Polen med 33-32. Dette betød, at Danmark med en sejr over  i den sidste mellemrundekamp ville kvalificere sig til semifinalen. Danmark vandt klart over Sverige med resultatet 31-24 og var dermed i semifinalen.

Som ved VM 2011 mødte Danmark  i semifinalen, og igen vandt Danmark, denne gang med 25-24. I den anden semifinale vandt  over  med 26-22. I en kamp med få mål vandt Danmark sit andet europamesterskab efter sejr over de serbiske værter med 21-19. På vejen hertil blev Danmark det første hold (på både mændenes og kvindernes side), der har formået at vinde et internationalt mesterskab, eller bare at komme videre til semifinalen, efter at have fået nul point med i mellemrunden.

Europamesterholdet 2012

VM sølv-vinderne 2013 
Følgende var med til at vinde VM-sølv i 2013 med træner Ulrik Wilbek.

Sommer-OL 2016

Nikolaj Jacobsen og frem

Statistik

Medaljeoversigt

VM 
Danmarks placeringer ved VM-slutrunderne:

*Omfatter kampe vundet på straffekast.
*Guld baggrundsfarve indikerer at holdet vandt mesterskabet. Rød grænsefarve indikerer at turneringen blev afholdt på hjemmebane.

EM 
Danmarks placeringer ved EM-slutrunderne:

*Omfatter kampe vundet på straffekast.
*Guld baggrundsfarve indikerer at holdet vandt mesterskabet. Rød grænsefarve indikerer at turneringen blev afholdt på hjemmebane.

Sommer-OL 
Danmarks placering ved OL-slutrunderne

Holdet deltog ikke i den første olympiske turnering, men tabte en demonstrationskamp under Sommer-OL 1952 mod .

Seneste trup 
Den nuværende landsholdstrup ved VM i håndbold 2023 i Polen/Sverige. 

Kampe og mål er aktuelle til og med 12. oktober 2022, efter den seneste landskamp mod .

Cheftræner: Nikolaj Jacobsen

Trænerteam

Landstrænere 
Følgende har været landstrænere for det danske herrelandshold:
 Aksel Pedersen (1938-1961)
 Henry Larsen (1961-1962)
 Steen Waage Petersen (1962-1964)
 Gunnar Black Petersen (1964-1966)
 Bent Jakobsen (1966-1970) – ansvarlig i et team, der også bestod af Hans Jensen og Per Theilmann
 Knud Knudsen (1970) – med Flemming Mollerup Blach som hjælpetræner
 John Bjørklund (1971-1972)
 Jørgen Gaarskjær (1972-1976)
 Leif Mikkelsen (1976-1987)
 Anders Dahl-Nielsen (1987-1992)
 Ole Andersen (1992-1993)
 Ulf Schefvert (1993-1997)
 Keld Nielsen (1997-1999)
 Leif Mikkelsen (1999-2000)
 Torben Winther (2000-2005)
 Ulrik Wilbek (2005-2014)
 Gudmundur Gudmundsson (2014-2017)
 Nikolaj Jacobsen (2017-)

Kendte spillere 
 Hans Lindberg 2003-
 Anders Eggert 2003-2017
 Jesper Nøddesbo 2001-2017
 Nikolaj Jacobsen 1993-2003
 Jan Eiberg Jørgensen
 Anders Dahl-Nielsen 1973-1984
 Erik Veje Rasmussen 1980'erne-1990'erne
 Joachim Boldsen 1998-2008
 Kasper Hvidt 1996-2010
 Lars Christiansen 1992-2012
 Rasmus Lauge 2010-
 Michael V. Knudsen 1999-2014
 Mikkel Hansen 2007-
 Niklas Landin Jacobsen 2008-
 Claus Flensborg 1990'erne-2000'erne
 Søren Stryger 1990'erne-2007
 Morten Stig Christensen 1976-1980'erne

Trøje- og hovedsponsor

Noter

Eksterne henvisninger 

 Danmarks håndboldforbund 
 Oversigt over kampe spillet af landsholdet 
 Oversigt over kampe spillet af landsholdet hos EHF 
 Oversigt over kampe spillet af landsholdet hos the-sports.org 
 Profil på National Handball Teams.com